Πέτρος Καμινιώτης

Ο **Πέτρος Καμινιώτης** (γεννημένος στις 13 Μαΐου 1989 στην Καρδίτσα) είναι Έλληνας βετεράνος ποδοσφαιριστής, που αγωνίστηκε σε πολλές ομάδες όλων των εθνικών κατηγοριών της χώρας, αλλά και στην Κύπρο και τη Γερμανία.
## Ποδοσφαιρική καριέρα
Ξεκίνησε την καριέρα του στο Περιστέρι Αττικής, όπου πρωτόπαιξε στις ακαδημίες του τοπικού Ατρόμητου Αθηνών. Τη σεζόν 2006-07 αγωνίστηκε στην πρώτη ομάδα του συλλόγου και διακρίθηκε για την ταχύτητα των κινήσεών του και την μαχητικότητά του.

Το καλοκαίρι του 2009 μετακόμισε ως δανεικός για ένα χρόνο στην Καλαμάτα, με τη φανέλα της οποίας κατέγραψε 31 εμφανίσεις και 2 τέρματα στο πρωτάθλημα της Β' Εθνικής.

Την σεζόν 2010/11 ξεκίνησε στον Διαγόρας Ρόδου ως δανεικός από τον Ατρόμητο, αλλά στην μέση της χρονιάς μετακόμισε στην Βέροια ΠΑΕ με ελεύθερη μεταγραφή. 

Την σεζόν 2011/12 αγωνίστηκε με τα χρώματα του Πιερικού, ενώ την επόμενη σεζόν φόρεσε την φανέλα της Δόξας Δράμας, μετά από σχετική εισήγησή του τότε προπονητή της ομάδας Σούλη Παπαδόπουλου, μετρώντας 33 συμμετοχές και 2 τέρματα. 

Μετά από ένα σύντομο πέρασμα από την Γλυφάδα το φθινόπωρο του 2013, στις 11 Ιανουαρίου 2014 υπέγραψε συμβόλαιο συνεργασίας διάρκειας δυόμισι ετών με τον Άρη Θεσσαλονίκης  όπου συνεργάστηκε ξανά με τον προπονητή Σούλη Παπαδόπουλο. Ωστόσο τελικά παρέμεινε στη Θεσσαλονίκη μόνο για ένα εξάμηνο. 

Με τους «κίτρινους» πραγματοποίησε το ντεμπούτο του στις 26 Ιανουαρίου 2014, στον εκτός έδρας αγώνα με αντίπαλο τον Λεβαδειακό  και είχε συνολικά 10 συμμετοχές στο Πρωτάθλημα Α’ Εθνικής.

Στις 12 Ιουλίου 2014 έμεινε ελεύθερος από τον Άρη  και λίγες μέρες αργότερα υπέγραψε συμβόλαιο συνεργασίας με τα Χανιά. 

Κατά τη θητεία αυτή, κατέγραψε 8 συμμετοχές και έμεινε ελεύθερος γα να συνεχίσει το υπόλοιπο της σεζόν στον Παναιγιάλειο 

Το καλοκαίρι του 2016 μετακόμισε στην Κύπρο για να αγωνιστεί με την Αγία Νάπα  Το 2017, ο Έλληνας μέσος μετακόμισε στη Γερμανία, όπου  δοκιμάστηκε από τις αρχές Ιανουαρίου στην Άιντραχτ Τριρ και αφού εντυπωσίασε τον προπονητή Όσκαρ Κοροχάνο, υπέγραψε συμβόλαιο και αγωνίστηκε για ένα εξάμηνο στην ομάδα της τέταρτης κατηγορίας της χώρας.

Επόμενοι σταθμοί της καριέρας του υπήρξαν το Αιγάλεω, η Καλαμάτα, ο Ονήσιλος , η Κηφισιά και ο Αήττητος Σπάτων.  

Ολοκλήρωσε την ποδοσφαιρική του καριέρα, αγωνιζόμενος στο πρωτάθλημα της Γ΄Εθνικής, φορώντας την φανέλα του Αγίου Ιεροθέου, το καλοκαίρι του 2023. 

## Παραπομπές


## Εξωτερικοί σύνδεσμοι
* Προφίλ του Π.Καμινιώτη στο transfermarkt.com

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Διαγόρα Ρόδου
Κατηγορία:Ποδοσφαιριστές Πιερικού
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Α.Ο. Γλυφάδας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Ο. Χανιά
Κατηγορία:Ποδοσφαιριστές Παναιγιάλειου
Κατηγορία:Ποδοσφαιριστές Αθλητικού Ομίλου Αγία Νάπα
Κατηγορία:Ποδοσφαιριστές Α.Ε. Κηφισιάς
Κατηγορία:Ποδοσφαιριστές Αήττητου Σπάτων
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Β΄ Κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ξένοι ποδοσφαιριστές στη Γερμανία